cyanic-selkie/wikianc huggingface dataset:
Black Is Black
רקע
ארבעה מחברי הלהקה לוס בראבוס – הבסיסט מיגל ויסנס דנוס, הגיטריסט טוני מרטינז, האורגניסט מנואל פרננדז, והמתופף פבלו סנלהי – עבדו יחד קודם לכן בלהקה לוס סונורס. יחד עם הזמר יליד גרמניה מייקל קוגל, יצאה הלהקה לשוק האירופאי עם מוזיקת פופ באנגלית. אחרי שחתמו עם הסניף הספרדי של חברת התקליטים דקה, יצאו לאנגליה כדי לעבוד עם איבור ריימונד, מפיק, מעבד, מנצח ומלחין בריטי, שהיה מעורב בהפקת להיטים בבריטניה לזמרים כמו מרטי ויילד, בילי פיורי ודייב ברי. "Black Is Black" יצא ב-1966 כסינגל הראשון של הלהקה בחברת דקה.
קבלה
קולו של הסולן מייק קוגל נשמע דומה לקולו של הזמר ג'ין פיטני, והמאזינים חשבו ש-"Black Is Black" הוא סינגל של פיטני. באוגוסט 1966 נכנס השיר למקום המאה במצעד האמריקני בילבורד הוט 100. באוקטובר הגיע השיר למקום הרביעי, ושהה במצעד במשך 12 שבועות. השיר הגיע למקום הראשון במצעד הסינגלים הקנדי, והגיע למקום השני במצעד הסינגלים הבריטי. בספרד נמכרו שני מיליון עותקים של התקליט.
הגרסה של ג'וני האלידיי (בצרפתית)
גרסה צרפתית של השיר בשם "Noir c'est noir" הוקלטה על ידי הזמר ג'וני האלידיי, ושהתה במקום הראשון של מצעד הסינגלים הצרפתי במשך שבעה שבועות בשנת 1966. גרסת כיסוי של השיר בוצעה על ידי הזמרת הקנדית רנה מרטל. השלישייה הצרפתית לה בל אפוק ביצעה גרסת כיסוי של השיר שיצא כסינגל ב-1976, והגיע למקום שני בממלכה המאוחדת, ולראש המצעד באוסטרליה באוקטובר 1976. הזמר האוסטרלי-אמריקאי ריק ספרינגפילד הקליט גרסה של השיר באלבומו "Success Hasn't Spoiled Me Yet" משנת 1982. השיר הוקלט ב-1976 בצרפת על ידי סרון (Cerrone) והופיע כבי-סייד של להיט הדיסקו "Love in C Minor".
גרסאות נוספות
ב-1967, בעקבות הצלחת הגרסה של ג'וני האלידיי, הקליט הזמר הברזילאי ג'רי אדריאני את השיר עם מילים בפורטוגזית בשם "Quem Não Quer". עוד ב-1967 ביצעה להקת הרוק הסרבית "סילואט" גרסת כיסוי של השיר בסרבית. ב-1969 הוציאה להקה פרואנית לוס דולטונס גרסה בספרדית. שלישיית הנשים הצרפתית בל אופק הוציאה רימייק דיסקו של השיר בשנת 1977. ב-1986 יצא רמיקס דאנס של השיר המקורי בביצוע לוס בראבוס.
אלכסנדרה ברקנרידג'
אלכסנדרה התרינגטון ברקנרידג' (באנגלית: Alexandra Breckenridge; נולדה ב-15 במאי 1982) היא שחקנית טלוויזיה אמריקאית. היא החלה את הקריירה שלה בתפקידי משנה בסרטי קומדיה לנעורים כגון שקרן בריבוע (2002) ויש לה ביצים (2006). מאוחר יותר היא כיכבה בתור מוירה אוהרה הצעירה בעונה הראשונה של אימה אמריקאית של רשת FX, וגילמה את קיילי בעונה השלישית. היא שיחקה את ג'סי אנדרסון בסדרת המתים המהלכים של AMC ואת סופי בסדרה החיים עצמם של NBC. היא גם הקול של דמויות שונות בסדרת הקומדיה המצוירת איש משפחה. מאז 2019, היא מככבת בתור מלינדה "מל" מונרו בסדרה המצליחה של נטפליקס "וירג'ין ריבר".
ביוגרפיה
ברקנרידג' נולדה בברידג'פורט, קונטיקט, ארצות הברית שם גדלה עד גיל 10, אז עברה עם אמה למיל ואלי, קליפורניה. בגיל 15 עברו השתיים ללוס אנג'לס על מנת שתוכל להתמקד בקריירת המשחק שלה. דודה הוא השחקן מייקל וות'רלי (טוני מ-NCIS).
קריירה
החל משנת 2000 החלה להופיע בסדרות טלוויזיה שונות כגון באפי ציידת הערפדים, CSI, דוסון קריק ועוד.
בשנת 2000, ברקנרידג' שחקה בתור שלי וויבר בסרט זרוקים ויורמים, היא הופיעה במספר סדרות ביניהן: ג'אג, דוסון קריק, CSI, מכושפות, באפי ציידת הערפדים, בניחוש חוקר, מדיום ועוד.
ב־2002 הופיעה בסרט "שקרן בריבוע", בכיכובו של פרנקי מוניז, בתפקיד אחותו הגדולה של ג'ייסון שפרד, ג'ני.
החל מ-2005 לברקנרידג' היו מספר תפקידים קוליים בסדרת הטלוויזיה המצוירת איש משפחה. במהלך ראיון ל-FHM, היא הצהירה: "כשהלכתי לראשונה לאיש משפחה, עברתי אודישן לראשונה לתפקיד קולי. אני לא יודעת למה, אבל סת' מקפרלן מאוד אהב את הצליל של הקול שלי. לעולם לא אוכך להבין את זה. הוא פשוט אהב אותי והם מתקשרים אליי כל הזמן כדי לעשות דברים שונים." ברקנרידג' מבצעת לעיתים קרובות הופעות מפורסמות בסדרה, ובין היתר ביצעה חיקויים של רנה זלווגר, שרה ג'סיקה פרקר, קייטי הולמס ואחרות. היו לה גם תפקידים בסדרת האינטרנט של מקפרלן Cavalcade of Cartoon Comedy. ברקנרידג' גם שיחקה בפרק "עם חברים כמו סטיב" של אבא אמריקאי, שנוצרה גם היא על ידי מקפרלן.
בשנת 2006, ברקנרידג' שיחקה בתור מוניק בסרט יש לה ביצים.
ב-2009, השתתפה ברקנרידג' בסרט העצמאי "הגשר לשום מקום", בבימויו של בלייר אנדרווד.
בשנת 2011 לברקנרידג' היה תפקיד חוזר בעונה הרביעית של דם אמיתי של HBO בתור קתרינה פלהם וגם בעונה הראשונה של אימה אמריקאית של FX בתור מוירה אוהרה הצעירה, רוחה של משרתת לכודה בבית שבו היא הועסקה. בנוסף, היא חזרה לשני פרקים בעונה השלישית של הסדרה, אימה אמריקאית: הכישוף, בתור קיילי, מכשפה צעירה המצטיינת בפירוקינזיס.
מ-2015 עד 2016, ברקנרידג' גילמה את ג'סי אנדרסון, דמות מסדרת הקומיקס באותו השם, בעונה החמישית ובעונה השישית של סדרת האימה הפוסט-אפוקליפטית של AMC המתים המהלכים. בשנת 2015, היא שיחקה במשותף במותחן הפסיכולוגי Dark של המפיק הבכיר ג'ו דנטה והבמאי ניק באזיל.
בשנת 2019 החלה להופיע בתפקיד ראשי בדמותה של מלינדה (מל) מונרו, בסדרת הדרמה המצליחה של נפטליקס וירג'ין ריבר, כבת זוגו של מרטין הנדרסון. עד כה היא הופיעה בארבע עונות של הסדרה אשר חודשה לעונה חמישית.
יורי שבץ
יורי בוריסוביץ' שבץ (ברוסית: Юрий Борисович Швец; נולד ב-16 במאי 1953) הוא קצין מודיעין סובייטי לשעבר (1990-1980; רב-סרן ק.ג.ב. במעון בוושינגטון של המינהל הראשי הראשון של הק.ג.ב של ברית המועצות, כתב לשירות סוכנות הידיעות הממלכתית הסובייטית טאס"ס). מאז 1993 - פוליטיקאי אמריקאי, עיתונאי, אנליסט כלכלי וצבאי.
ביוגרפיה
שבץ נולד ב-16 במאי 1953 בחרקוב במשפחה אוקראינית של רופא צבאי. בשנת 1980 שבץ נהיה בוגר של הפקולטה למשפט בינלאומי של אוניברסיטת הידידות בין העמים של רוסיה. הוא גם סיים את אקדמיית ביון החוץ, שם למד ביחד עם ולדימיר פוטין.
בשנים 1985–1987 שירת במעון בוושינגטון של המינהל הראשי הראשון של הק.ג.ב של ברית המועצות.
לאחר פרסום ספר המתאר את הישגיו והפריצה האחרונה שלו עם הק.ג.ב, נאסר עליו לנסוע לחו"ל.
ב-1993 עבר לצמיתות לארצות הברית, שם קיבל לאחר מכן אזרחות.
דימי מינט אבבא
דימי מינט אבבא (בערבית: ديمي منت آبا; 25 בדצמבר 1958 – 4 ביוני 2011) הייתה אחת המוזיקאיות המפורסמות ביותר של מאוריטניה.
היא נולדה בשם Loula Bint Siddaty Ould Abba בעיר Tidikdja במאוריטניה בשנת 1958, להוריה Siday Ould Abba ואמהּ Fire Mounina Mint Eida. המשפחה הייתה ממעמד נמוך אשר התמחתה במסורת הגריוט (סיפורי המסורת השבטית).
ביוגרפיה
הוריה של דימי היו מוזיקאים (אביה התבקש לחבר את ההמנון הלאומי של מאוריטניה), ואמהּ התמחתה בניגון על ארדין, כלי נגינה מאוריטני הדומה לנבל. דימי החלה לנגן כבר בגיל שבע. הקריירה המקצועית שלה החלה בשנת 1976, אז שרה ברדיו ושנה לאחר מכן, השתתפה בתחרות על-שם אום כולתום בתוניס. בפזמון של השיר המנצח שלה "Sawt Elfan" ("פלומה של אמנות") נאמר: "פלומה של אמנות היא ניחוח, כלי נשק ומדריך המאיר את רוח הגברים", זאת בעצם אמירה ברורה, כי האמנים בחברה ממלאים תפקיד חשוב יותר מהלוחמים.
התקליט הבינלאומי הראשון שיצא לאור בשנת 1990 והוקדש למוזיקה מורית ממאוריטניה, בחברת התקליטים World Circuit, לאחר המלצה של המוזיקאי והזמר האפריקאי עלי פארקה טורה. באלבום זה ליוו אותה בעלה, ח'ליפה אולד איד (Khalifa Ould Eide) ובתה פיירוז. מאוחר יותר הלחינה שירים מפורסמים ופופולריים במאוריטניה כמו "Hailala" ו-"Koumba bay bay". דימי סיירה רבות במדינות אפריקה, באירופה, בארצות הברית ובאוסטרליה.
במולדתה מאוריטניה, דימי מינט אבבא הייתה "כוכב על", ואחד האמנים הבודדים ממדינה זו, שהוציא אלבום בינלאומי. דימי נחשבת לדמות הנשית האהובה ביותר על תושבי מאוריטניה.
בערב 19 במרץ 2011 בעיר בית אל שאמסי, היא עלתה לבמה עם הארדין שלה, כלי הקשה וזמרת ליווי והופיעה יחד עם הפסנתרן אמינו בליאמאני במסגרת תוכנית 'הביאנלה הסהארנית'. הופעה שהוכתרה כבלתי נשכחת.
היא מתה מדימום מוחי ב-4 ביוני 2011, בקזבלנקה מרוקו, בעקבות תאונת דרכים בעיר אל עיון. עשרה ימים קודם לכן שרה לפני קהל סהארווי, תושבי רפובליקת סהרה.
דימי מינט אבא כונתה "הדיווה של המדבר". מותה תואר, על ידי מוחמד ולד עבד אל-עזיז, נשיא מאוריטניה לשעבר כ"אבידה לאומית".
שלצ'ינינקאי (רשות מקומית)
אוכלוסיית הרשות מתייחדת ברוב של למעלה מ-80% (לפי המפקד שנערך ב-2001) מקרב התושבים המשתייכים למיעוט האתני הפולני בליטא.
בגבולה הדרום-מזרחי של הרשות שלצ'ינינקאי, קיים מבלט ייחודי של שטח ליטא לתוך שטח בלארוס, כעין מובלעת ליטאית בתוך השטח הבלארוסי המחוברת לשטח הליטאי.
המחוז הוקם כיחידה מנהלית מוגדרת בשנת 1950 ומאז השתייך למחוזות שונים. השיוך הנוכחי של רשות מקומית זו למחוז וילנה, החל בשנת 1995.
ברשות מקומית שלוש ערים: בלטויי ווקה, איישישוק ושלצ'ינינקאי; שתי עיירות: דייוונישקס ויאשיונאי ; ועוד כ-450 כפרים קטנים יותר.
יעל ארצי
יעל ארצי (נולדה ב-1946) היא פסלת ישראלית. מבין עבודותיה בישראל המפורסמת ביותר היא האנדרטה לזכר יצחק רבין הבנויה מאבני בזלת מסותתות ומוצבת במקום הירצחו בכיכר רבין תל אביב.
ביוגרפיה
ארצי נולדה וגדלה במרוקו. כבר בגיל צעיר החלה לצייר. בסוף לימודיה בתיכון זכתה במלגת לימודים בבית הספר הלאומי הגבוה לאמנויות היפות (Beaux Arts). ב-1966 עלתה לישראל והתיישבה בקיבוץ שדות ים. בגיל 26 החליטה לממש את זכייתה ונסעה עם בעלה ושתי בנותיה ללימודים באקדמיה במשך שלוש שנים. שם הומלץ לה ללמוד במגמת פיסול. היא סיימה את לימודיה בהצטיינות וחזרה לשדות ים.
פסליה נמצאים במקומות שונים בעולם: דנמרק, הולנד, שווייץ, ארגנטינה, ספרד, פולין ועוד.
בישראל נמצאים פסליה בערים רבות. הסטודיו שלה נמצא בקיבוץ שדות ים ופסליה מוצבים ברחבי הקיבוץ.
איגואנה קרנפית
איגואנה קרנפית (שם מדעי: Cyclura cornuta) היא מין של איגואנה החיה באיים הקריביים ובעיקר בהיספניולה (האיטי והרפובליקה הדומיניקנית). איגואנה זו מצויה בסכנת הכחדה.
מאפיינים
זוהי איגואנה קשוחה ומגודלת שאורכה 60–136 ס"מ ומשקלה 4.5–10 ק"ג בממוצע. איגואנה זו בעלת ראש גדול בעל קשקשים קרניים שיוצרים כרבולת על ראשה וגם קרניים קטנות על חרטומה, המזכירות מעט קרניים של קרנף, ומכאן שמה. הגוף הוא בעל שורת דוקרנים קטנים והזנב ארוך וחזק. האיגואנה זו מסוגלת לרוץ מהר מאוד בעת הצורך.
האיגואנות חיות באיים טרופיים באזורים שונים, כגון: יערות טרופיים ויערות יבשים, נקיקי סלעים, חופים ואפילו בים הפתוח. היא פעילה בעיקר ביום ומתחממת לאיטה בשמש. האיגואנה ניזונה בעיקר מצמחי יבשה, עשבים ופירות אך גם מגוונת בחרקים ובזוחלים קטנים יותר.
אורן אנוליק
אורן אנוליק (נולד ב-29 באוקטובר 1970) הוא דיפלומט ישראלי המכהן כשגריר ישראל בקפריסין. שימש במגוון תפקידים בשירות החוץ הישראלי, בהם ראש החטיבה לתכנון מדיני; ראש חטיבת ההדרכה ופיתוח ההון האנושי, ומנהל המחלקה למניעת תפוצת נשק בלתי קונבנציונלי.
ביוגרפיה
אנוליק נולד ברעננה שבישראל ולמד בבית הספר להנדסאים שברמת אביב. שירת בצה"ל (1989-1992) כקצין קשר בבית הספר הארצי לקשר, אלקטרוניקה ומחשבים (בה"ד 7). הוא בוגר תואר ראשון בחשבונאות ומדע המדינה מאוניברסיטת תל אביב (1995) ותואר שני במדע המדינה מאוניברסיטת חיפה (2015) אותו סיים במסגרת לימודיו במכללה לביטחון לאומי.
ב-1995 התקבל לקורס הצוערים במשרד החוץ.
ב-1997 מונה לסגן השגריר באסמרה, אריתריאה וב-1999 מונה לסגן שגריר בפראג, צ'כיה.
ב-2006 יצא לשרת בוושינגטון די. סי., ארצות הברית כיועץ מדיני בשגרירות. בתפקידו זה היה אחראי על נושאים הקשורים למדיניות החוץ של ארצות הברית, ולסיוע ותמיכה בשיתוף הפעולה בין ישראל וארצות הברית בנושאי או"ם וארגונים בינ"ל.
בשנים 2010–2014 ניהל את המחלקה למניעת תפוצת נשק לא-קונבנציונלי באגף לעניינים אסטרטגיים במשרד החוץ. הוא עסק בעיקר בהיבטים מדיניים של סיכול תוכנית הגרעין האיראנית. בגין עבודה זו, זכה אנוליק יחד עם הצוות בו לקח חלק בפרס מנכ"ל משרד החוץ ב-2012.
כשסיים את לימודיו במכללה לביטחון לאומי (2014-2015) שימש במשך שנה כפרויקטור מיוחד באגף לעניינים אסטרטגיים.
ב-2016 מונה לראש חטיבת ההדרכה ופיתוח ההון האנושי במשרד החוץ. ב-2019 מונה לראש החטיבה לתכנון מדיני.
ב-20 ביוני 2021 אישרה הממשלה את מינוי אנוליק לשגריר ישראל בקפריסין. הוא הגיש את כתב האמנתו לנשיא קפריסין, ניקוס אנסטסיאדיס, ב-27 באוגוסט 2021.
חיים אישיים
לאנוליק שלושה ילדים. סבה של רעייתו לשעבר, ירחמיאל ירון שימש כנציג הדיפלומטי הראשון של ישראל בקפריסין (קונסול כללי, 1950-1952).
פרנץ סקיי
פרנץ סֵקֶיי, (במקור שלזינגר עד 1882 בהונגרית: Székely Ferenc; אלאפ, 9 בינואר 1858 – אופטיה, 11 באפריל 1936) היה בנקאי יהודי-הונגרי, מומחה לכלכלה, בעל תואר "יועץ חצר מלכותי", מנהיג הקהילה היהודית של פשט.
ביוגרפיה
פרנץ שלזינגר נולד במשפחה יהודית בכפר קטן בטרנסדנוביה כבנם של שמעון שלזינגר ושל פפי קליין. הוא למד באקדמיה למסחר בסקשפהרוואר. בשנת 1882 התמחה ב"בנק הארצי ההונגרי" ואחר כך עבד בסניף טריאסטה של "מוסד האשראי האוסטרי". בשנת 1890 מונה לראש מחלקת התכתובת של "הבנק המסחרי ההונגרי של פשט". משנת 1892 ועד מותו הוא היה המנכ"ל ובהמשך הנשיא של קופת החיסכון מרכז העיר (Belvárosi Takarékpénztár Rt). הוא היה סגן נשיא הבנק האנגלי-הונגרי ושל חברת פשטי לויד ויו"ר חברת המניות המשותפת לספרות של האחים רוואי. בשנת 1910 הוא קיבל את תואר "יועץ חצר מלכותי" ואחר כך קיבל את "הצלב האמצעי של מסדר פרנץ יוזף". מחקריו פורסמו ב-National Economic Review. הוא היה חבר מערכת של השבועון ההיתולי בורשסם ינקו, בו הוא זה שיצר כמה דמויות פופולריות, כולל אנדראש מיהאסנה (פירוש בהונגרית בתרגום חופשי אנדראש "מה הוא שווה") ושל "שאלאמון זייפנשטיינר". הוא גם לקח חלק פעיל בחיי הקהילה היהודית. בשנת 1909 יזם את הקמתה של אגודת החסות הלאומית היהודית אותה ניהל מראשיתה. בסוף שנות העשרה של המאה העשרים הוא החזיק בנשיאות הקהילה היהודית של פשט, ונותר חבר הנהלה וחבר כבוד בגוף המייצג שלה עד סוף ימיו. משנת 1915 היה חבר הנהלה בבית המדרש לרבנים בבודפשט, משנת 1927 היה נשיאו מן הקמתו והגזבר של האגודה הספרותית היהודית-הונגרית. לפני מלחמת העולם הראשונה הקים תנועה שמטרתה הייתה לאחד את יהדות הונגריה.
הוא הובא למנוחות בבית הקברות היהודי ברחוב קוזמה.
איגואנת סלעים
איגואנות אלה בעלות גוף גדול ומשוריין בקשקשים גרמיים וקשים והם בעלי קרומי עור מתחת לסנטר ובעלי עורף קוצני. הגוף מעוטר בקוצים לאורך הגב והזנב השרירי וצבעם דומה לצבעי הסלעים בהם הם חיים ויכול להיות בצהוב, כתום, חום כהה ושחור.
האיגואנות פעילות במשך היום במנוחה על הסלעים או הענפים. הם ניזונים מצמחייה יבשתית, מקקטוסים ומעשבים אך גם יכולים לטרוף חרקים ויצורים קטנים נוספים וכן יאכלו נבלות.
ג'ים בירד
ג'יימס ריצ'רד בירד (באנגלית: James Richard Baird; נולד ב-4 ביוני 1945) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת אינדיאנה, מאז 2019. טרם היבחרו לקונגרס בבחירות 2018, היה בירד חבר בית הנבחרים של אינדיאנה בין השנים 2010–2018. בעבר לחם במלחמת וייטנאם.
ביוגרפיה
בירד נולד בראשית יוני 1945 בקובינגטון שבאינדיאנה. בין השנים 1963–1965 למד באוניברסיטת פרדו על בסיס תוכנית ROTC. אחר כך למד באקדמיה צבאית למועמדי קצונה בפורט בנינג ובבית הספר ללוחמת ג'ונגל שבפנמה במ-1969 עד 1970. כעבור זמן מה מונה לשירות בחיל רגלים. כאשר לוטננט שני בירד הגיע אל וייטנאם ב-1970, צבא ארצות הברית שלח דיוויזיות חי"ר חזרה אל מולדתן. בגלל עודף קציני חי"ר, הוא הוצב בפלוגת התחבורה ה-523 (523rd Transportation Company) בעמק צ'ה ראנג.
פלוגות המשאיות מקבוצת התחבורה השמינית שינעו מטענים לאורך הכביש הארוך ביותר בווייטנאם, QL19, דרך הרמות המרכזיות בצפון הטקטי של חיל II של צבא דרום וייטנאם. בפלוגת התחבורה ה-523 היו אז חמש משאיות נשק במשקל 5 טון. מפקד האוגדה החשיב את הפלוגה ה-523 לפלוגת המשאיות הטובה ביותר שלו, וכשהורה לשלוח שתי חברות משאיות קלות צפונה לאזור הטקטי של חיל האוויר לקראת הפלישה ללאוס הקרבה ובאה — מבצע לאם סאן 719 שהתחולל מפברואר עד אפריל 1971, —הוא בחר לשלוח בין היתר את פלוגתו של בירד. בירד ואחיו לנשק חברו לגדוד התחבורה ה-39 והוצבו בבסיס הנטוש של חיל הנחתים של ארצות הבריתף "מחנה ואנדרגריפט". במהלך הפלישה בת החודשיים ללאוס, צבא צפון וייטנאם ניסה לסגור את נתיבי האספקה של הדרום באמצעות 23 מארבי שיירות. ביירד לחם בשני מארבים קטלניים של הפלישה, ואיבד את זרועו השמאלית במהלך מארב אליו נלקעה שיירתו ב-12 במרץ 1971. על לחימתו עוטר בשני כוכבי הארד ובלב הארגמן. בשנת 2012 הוכנסה פלוגת התחבורה ה-523 להיכל התהילה של חיל התחבורה על גבורתו במהלך מבצע לאם סאן 719.
בשנת 2006 התמודד בירד לראשות מחוז פוטנאם וגבר על נציב המחוז המכהן, דניס או'היר, במהלך בחירות מקדימות שהתקיימו במפלגה הרפובליקנית. ביירד ייצג בנציבות המחוז את עיירת היישובים מריון, עיירת גרינקאסל, מדיסון וקלינטון. למעשה הוא ייצג את מחוז הבחירה השני עד לבחירתו לבית הנבחרים המדינתי בבחירות 2010. את מקומו תפסה ננסי פוגל. ב-16 בנובמבר 2010 החלה כאמור כהונתו בבית הנבחרים של אינדאינה, כנציג המחוז ה-44.
באוקטובר 2017, לקראת בחירות אמצע הכהונה שהתקיימו ב-2018, התמודד בירד לבית הנבחרים של ארצות הברית במחוז הקונגרס הרביעי של אינדיאנה. המושב התפנה לאחר שטוד רוקיטה, נציג המחוז המכהן, התמודד ללא הצלחה בבחירות המקדימות לסנאט של ארצות הברית אך הפסיד למייק בראון. בירד זכה בפריימריז של המפלגה הרפובליקנית ב-8 במאי 2018. ביום הבחירות הכלליות גבר על מועמד המפלגה הדמוקרטית טובי בק עם 64.1% מקולות הבוחרים.
בירד הושבע לתפקידו עם התכנסות הקונגרס ה-116 של ארצות הברית. לצד דונה שלאלה ממחוז הקונגרס ה-27 של פלורידה, היה בירד אחד משני חברי הקונגרס החדשים המבוגרים ביותר שנבחרו בבחירות 2018. בקונגרס ה-117 הוא חבר בוועדת המדע, הטכנולוגיה והחלל ובוועדת החקלאות של בית הנבחרים.
מפרצון טאקר
מפרצון טאקר (באנגלית: Tucker Inlet) הוא מפרצון מכוסה קרח, באזור חוף בורכגרווינק של ארץ ויקטוריה שבאנטארקטיקה.
מפרצון טאקר ממוקם בין כף ויטסטון לבין חצי האי דניאל.
גילוי המפרצון
המפרצון התגלה בפברואר 1841 על ידי סר ג'יימס קלארק רוס.
מקור השם
רוס נתן למפרצון את שמו.
המפרצון נקרא על שמו של צ'ארלס ט. טאקר (Charles T. Tucker), רב החובל של הספינה אה"מ ארבוס, אחת משתי הספינות ששימשו את משלחתו של רוס.
לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 138
צ'רי טיגו 5
צ'רי טיגו 5 (באנגלית: Chery Tiggo 5) הוא קרוסאובר קומפקטי, המיוצר על ידי צ'רי כחלק מסדרת המוצרים טיגו.
סקירה כללית
הצ'רי טיגו 5 הושק בנובמבר 2013 בתערוכת הרכב של גואנגזו 2013. מאוחר יותר הושק הצ'רי טיגו 5 בסין ב־28 בנובמבר, ומחירו מתחיל בסביבות 100,000 יואן ל־150,000 יואן. צ'רי טיגו 5 גדול יותר מצ'רי טיגו 3.
דוד בן מאמאן
הרב דוד בן מאמאן (סביב ה'ת"ס, 1700- ה'תקכ"ג, 1763) היה פוסק הלכה, אב בית הדין ורבה של מרקש במאה ה-18.
קורות חייו
נולד במרקש לאביו רבי אברהם מדייני מרקש. למד בישיבה אצל חכמי עירו יחד עם רבי יעקב פינטו. בשנת ה'תצ"ג, לאחר פטירת אביו, התמנה לדיין בבית הדין בראשות רבי יוסף אוסעדון ורבי שלמה בנבנישתי. בשנת ה'תקט"ו, לאחר פטירת רבי יוסף אוסעדון, התמנה לאב בית הדין ולרבה של מרקש. בין הדיינים שהצטרפו לבית הדין שבראשותו נמנו: רבי יעקב פינטו (הרי"ף), רבי שמואל הלוי, בית הדין בו שימש עמד בקשרי הלכה עם יתר הדיינים שבערי מרוקו, כדוגמת רבי משה בירדוגו רבה של מקנס, ורבי אליהו הצרפתי רבה של פאס, ורבי אליעזר די אבילא רבה של רבאט. חלק מפסקי דינו נעתקו מפעם לפעם על ידי דייני מרוקו.
פטירתו
נפטר ככל הנראה בשנת ה'תקכ"ג, נקבר במרקש. הספידו רבי אהרן אזולאי. כמו כן נכתבו לכבודו קטעי פיוטים.
חיבוריו
פסקי דינים - מקבץ מפסקי דינו התפרסמו בספר 'תשובות חכמי מראכש' שיצא לאור על ידי מכון פי ישרים.
מגפת הקורונה בארגנטינה
מגפת הקורונה בארגנטינה היא חלק מהמגפה העולמית של מחלת נגיף קורונה 2019, שנגרמת כתוצאה מזן. ב-3 במרץ 2020 אושר המקרה הראשון של הנגיף התפשט לארגנטינה. נכון ל-21 בספטמבר 2021 אושר כי 5,243,231 איש נדבקו ונודע כי 114,579 אזרחי ארגנטינה מתו מהנגיף.
ב-12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלה בדרכי הנשימה במקרים מהעיר ווהאן, מחוז חוביי, סין, שדווח לארגון ב-31 בדצמבר 2019. שיעור המתים ממחלת נגיף הקורונה היה נמוך בהרבה מהתפרצות הסארס בשנים 2002–2004, אך ההעברה הייתה גדולה יותר באופן משמעותי, עם מספר מתים כולל משמעותי.
ב-7 במרץ 2020 אישר משרד הבריאות הארגנטינאי את המוות המתועד הראשון מהנגיף, גבר בן 64 שנסע לפריז, צרפת, שהיה לו גם מחלות בריאותיות אחרות; המקרה אושר כחיובי רק לאחר מות המטופל.
ב-19 במרץ 2020 ארגנטינה הודיעה על סגר ארצי עד 31 במרץ. בהמשך האריכה הממשלה את הסגר עד אמצע אפריל ואז עד 26 באפריל; וב-25 באפריל הודיע הנשיא אלברטו פרננדס שהסגר תוארך בערים הגדולות עד 10 במאי. הסגר הוסר בכל רחבי הארץ, למעט האזור העירוני של גראן בואנוס איירס (שם מתגוררים 31.9% מאוכלוסיית המדינה), ב-10 במאי, כאשר בואנוס איירס רבתי נסגרה עד 24 במאי, מאוחר יותר הוארך הסגר עד 7 ביוני ואז 28 ביוני, לאחר זינוק משמעותי במספר המקרים החדשים באזור זה. ב-26 ביוני פרננדס הודיע כי מגבלות התנועה באזור זה שהוקלו בעבר יוחמרו שוב עד 17 ביולי עקב עלייה גדולה במקרים בימים הקודמים. לבסוף, ב-17 ביולי, הסגר היה אמור להשתחרר בהדרגה בכמה שלבים כדי להוביל לחזרה לחיים נורמלים במידת מה אם כי ההגבלות הוארכו מספר פעמים עד נובמבר. במקביל הייתה התמודדה עם תחלואה באזורים אחרים, מה שדרש אף סגר. בגראן בואנוס איירס, אחרי הקלות נרחבות באוקטובר, הוחלט ב-6 בנובמבר, לאחר כ-7 חודשי סגר רצופים, לסיים את הסגר ולעבור לשלב "ריחוק חברתי".
התגובות למגפה כללו הגבלות על מסחר ותנועה, סגירת גבולות וסגירת בתי ספר ומוסדות חינוך. צבר מקרים של הדבקות ומקרי מוות התרחשו בבתי אבות, בתי כלא ובתי מעצר אחרים ובאזורים עירוניים. מספר הבדיקות עלה עם הזמן, אם כי היו חששות מסוימים שכן היו פחות בדיקות מאשר במדינות אחרות באזור כמו צ'ילה ופרו. למרות זאת, תגובות הממשלה למגפה נחשבו מהטובות ביותר שקיבלה האוכלוסייה באזור בשלביה הראשונים של המגפה.
יחסי כווית–מקסיקו
יחסי כווית–מקסיקו מתייחסים ליחסים הדיפלומטיים בין כווית למקסיקו. שתי המדינות חברות באו"ם.
מגפת הקורונה בארגנטינה
בסוף מרץ 2021 ארגנטינה חוותה גל תחלואה נוסף הגרוע בהרבה מהקודמים, כשבשיאו, באמצע אפריל, נספרו כמעט 30 אלף מקרים ליום, ומספר המתים שם הגיע למעל 400 ליממה בממוצע. בארגנטינה נוצר מחסור בחמצן שאיים למוטט את מערכת הבריאות הארגנטינית, לאחר עליה של 330 אחוזים בצריכה במהלך אפריל. המחסור גבה קורבנות, אנשים שניתן היה להציל אילו היה מספיק חמצן במערכת.
יחסי כווית–מקסיקו
היסטוריה
שתי המדינות כוננו יחסים דיפלומטיים ב-23 ביולי 1975. ב-28 ביולי 1975 ערך נשיא מקסיקו, לואיס אצ'ווריה אלברס, ביקור רשמי בארבעה ימים בכווית. במהלך ביקורו נפגש הנשיא אצ'ווריה עם האמיר הכוויתי סבאח א-סאלם א-סבאח ויחד הם ביקרו במפעל כימי לבנזין ובמתקן מים להתפלה. שני המנהיגים דנו גם באירועים שהתרחשו אז במזרח התיכון.
מגפת הקורונה בארגנטינה
ב-21 בספטמבר 2021, הודיעה ממשלת ארגנטינה לאחר ירידה גדולה בכמות החולים החדשים וכמות המתים, על הסרת כמעט כל מגבלות הקורונה
יחסי כווית–מקסיקו
היסטוריה
במהלך מלחמת המפרץ מקסיקו הטילה סנקציות משלה על עיראק לאחר שפלשה לכווית. בשנת 2010 פתחה כווית שגרירות במקסיקו סיטי. ביולי 2010 ערך ראש ממשלת כווית נאצר א-סבאח ביקור רשמי במקסיקו ונפגש עם נשיא מקסיקו פליפה קלדרון. במהלך הביקור הסכימו שני המנהיגים על מזכר להקמת מנגנון ייעוץ בנושא אינטרסים הדדיים להגברת הדיאלוג ושיתוף הפעולה הפוליטי בכל התחומים. בספטמבר 2010 שב ראש הממשלה נאצר א-סבאח למקסיקו כדי להשתתף בחגיגת ה-200 לעצמאות מקסיקו. בפברואר 2011 ביקרה שרת החוץ המקסיקנית פטריסיה אספינוסה קנטיאנו בכווית והשתתפה ביובל הזהב של המדינה, שנת 50 לעצמאותה, שנת 20 לחופש מאז הפלישה העיראקית והשנה החמישית לעליית כס המלכות של האמיר סבאח אל-אחמד אל-ג'אבר א-סבאח. מקסיקו פתחה שגרירות בכווית סיטי בשנת 2011.
במרץ 2014 ביקר שר החוץ המקסיקני חוסה אנטוניו מאדה בכווית. במהלך הביקור, שתי המדינות הסכימו לבטל את דרישות הוויזה לבעלי הדרכון הדיפלומטי. בדצמבר 2014 העניקה מקסיקו את מסדר הנשר האצטקי לאמיר הכוויתי סבאח אל-אחמד אל-ג'אבר א-סבאח. בינואר 2016 ערך נשיא מקסיקו אנריקה פניה נייטו ביקור רשמי בכווית. במהלך ביקורו חתמו שתי המדינות על עשרה הסכמים ותזכירים בשיתוף פעולה באנרגיה ובריאות.
ביקורים רמי דרג
ביקורים רמי דרג ממקסיקו לכווית
הסכמים דו צדדיים
שתי המדינות חתמו על מספר הסכמים דו צדדיים כמו הסכם לשיתוף פעולה כלכלי; הסכם על הימנעות ממיסוי כפול והעלמת מיסים; נציבות שיתוף פעולה; הסכם לקידום והגנה הדדית על השקעות; הסכם שיתוף פעולה בין Pemex לבין חברת הנפט בכווית; הסכם שירות אווירי ותיירות; הסכם על שיתוף פעולה בחינוך תרבותי, אמנותי ועילאי; הסכם על שיתוף פעולה פוליטי ובריאות; הסכם לשיתוף פעולה בין סוכנויות הידיעות הכוויתיות והמקסיקניות והסכם לשיתוף פעולה למאבק בפשע מאורגן בינלאומי וברוני סמים.
יחסי סחר
בשנת 2018 הסתכם המסחר הכולל בין כווית למקסיקו ב-61 מיליון דולר. הייצוא העיקרי של כווית למקסיקו כולל: ציוד ביתי ושבבי זיכרון. הייצוא העיקרי של מקסיקו לכווית כולל: משאיות, צינורות, אופנועים, פולי שעועית ופלפל. בינואר 2016 הודיעה חברת הצינורות המקסיקנית, טנריס תמסה, על השקעה של כ-150 מיליון דולר בכווית. חברת חיפושי הנפט הזרים בכווית הצטרפה לחברת הנפט המקסיקנית, Pemex, לחיפוש וייצור נפט וגז במקסיקו ובמקומות אחרים. כווית היא שותפת הסחר ה-89 בגודלה של מקסיקו. חברה רב-לאומית מקסיקנית קידזניה פועלת בכווית.
גן הבנים (תל אביב-יפו)
גן הבנים הוא אתר הנצחה בפארק הירקון שבתל אביב. האנדרטאות שבגן מנציחות את שמות בני העיר שנפלו במערכות ישראל - 4,199 במספר.
הגן
34 עמודי ההנצחה שבגן עשויים בחתך מרובע וראשם מעוצב באלכסון, בתבנית גזעי עצים שנגדעו. העמודים מחופים באבן גרניט שחורה, ועל פאותיהם נחרתו פרטי תקופת הזמן שמציינת החורשה ושמות הנופלים שנפלו במהלכה.
בסמוך לפאה הצפונית של הגן ניצבת רחבת זיכרון מרוצפת. מוצבים בה במעגל גושי סלע כורכר, האופיינים לעיר, וביניהם נובעת מזרקה שמימיה זורמים בשבע תעלות המתפצלות ממנה עד אל מתחת לסלעים. ליד הרחבה מוצבת עמדת מידע ממחושבת המיועדת לאיתור מיקום שמות הנופלים.
בכניסה לגן, מצפון מזרח, מוצב דגם של הגן המקל על ההתמצאות בו.
מעט ממערב לגן ממוקם גן חללי הטרור.
Chantaje
Chantaje (בעברית: לִסְחוֹט) הוא סינגל שהקליטה הזמרת הקולומביאנית שאקירה, בשיתוף הזמר הקולומביאני מאלומה, מתוך אלבומה ה-11, El Dorado. השיר יצא לאור ב-28 באוקטובר 2016 כסינגל הראשון מתוך האלבום. במקור, תכננה שאקירה לא להכניסו לאלבום, אך לבסוף הוחלט כי הוא יהיה הסינגל הראשון מתוכו.
הקליפ שצולם לשיר הפך במהרה לוויראלי וזכה להצלחה עולמית. זהו הקליפ הנצפה ביותר של שאקירה ומאלומה, והקליפ הנצפה ביותר בשנת 2016, כשמונה הצפיות שלו עומד, נכון לאוגוסט 2019, על למעלה מ-2.4 מיליארד צפיות, דבר אשר הופך אותו גם לקליפ ה-20 הנצפה ביותר בכל הזמנים.
לפני כן, שאקירה ומאלומה שיתפו פעולה ברמיקס של קרלוס ויוס לשיר "La Bicicleta".
רקע וכתיבה
באופן מילולי, השיר מדבר על מרדף "בין גבר תאוותן, לאישה בלתי ניתנת להשגה", שבו "הוא לא בטוח איפה הוא עומד איתה, והיא לא בדיוק מסלקת את הדברים", בנוסף, היא מזהירה אותו: "No Soy De Ti Ni De Nadie" ("אני לא שלך ואף לא של אף אחד אחר").
וידאו קליפ
את הווידאו קליפ לשיר צילם הבמאי ז'אומה דה לאיגואנה, שעבד עם שאקירה בעבר, בברצלונה שבספרד.
הקליפ נפתח בשאקירה הולכת במרכול עם חזיר. לאחר מכן מופיע מאלומה, כשהוא מחכה לה בבר, והיא נכנסת אל הבר. כשהיא מתיישבת על הכיסא מאלומה שולח לעברה כוס שוט, והיא נענית בחיוב. לאורכו של הקליפ ניתן לראותם רוקדים בבר, ואת שאקירה רוקדת ומתאפרת בתוך בית השימוש שלו. באחת מן הסצנות ניתן לראותה כשהיא מורידה פאה ורודה מראשה.
הצלחה
בספרד, השיר נכנס תחילה למקום ה-8 ולאחר שבוע הגיע למקום הראשון, ובכך הפך לשיר השמיני של שאקירה שהגיע למקום הראשון במצעד הספרדי. במצעד השירים הלטיניים נכנס השיר היישר אל המקום הראשון, ובכך הפכה שאקירה לאמן ה-5 המצליח ביותר בהיסטוריה במצעד זה. בנוסף, השיר היה הראשון של מאלומה שהצליח להגיע למקום הראשון במצעד השירים הלטיניים. בשבוע הראשון לצאתו הגיע השיר למקום ה-96 במצעד הבילבורד הוט 100, ובכך הפך לשירה ה-19 של שאקירה שנכנס למצעד זה, ולכניסה הראשונה של מאלומה למצעד. בשבוע השמיני שלו, קפץ השיר מהמקום ה-61 למקום ה-51.
באותו שבוע שברה הזמרת את שיאה האישי לאחר שהשיר ניצב השבוע השמיני ברציפות בצמרת מצעד השירים הלטיניים, והשווה את שיאו של אחד מהשירים המצליחים ביותר שלה, "Hips Don't Lie", שיצא עוד בשנת 2006.
מיקומי שיא
השיר זכה להצלחה רבה בעולם, והפך לשירה ה-11 של שאקירה שהצליח לכבוש את צמרת מצעד השירים הלטיניים, שבארצות הברית.
הלמונד ספורט
הלמונד ספורט (בהולנדית: Helmond Sport) הוא מועדון כדורגל הולנדי מהעיר הלמונד המשחק בליגת המשנה ההולנדית.
היסטוריה
המועדון הוקם ב-1967 בליגה השלישית לאחר שרכש את רישיון הליגה של קבוצת "הלמונדיה 55" שפשטה את הרגל באותה העונה. לאחר עונה אחת בלבד הצליחה הקבוצה להעפיל לליגת המשנה לאחר שסיימה במקום השני בליגה ה-3. הקבוצה שיחקה 14 עונות בליגת המשנה כאשר ברובן הייתה לקבוצת תחתית.
בעונת 1981/1982 סיימה הקבוצה במקום הראשון בליגת המשנה והעפילה לראשונה בתולדותיה לליגת העל ההולנדית. בעונתה הראשונה בליגה הבכירה סיימה הקבוצה במקום ה-15 מרחק נקודה בודדת מירדת ליגה. בעונתה השנייה בליגה סיימה במקום ה-16 במרחק 10 נקודות מהמקום 15 ונשרה לליגת המשנה כאשר היא מסיימת עם 92 שערי חובה כהגנה הגרועה ביותר בליגה באותה עונה. בעונת 1984/1985 חוללה הקבוצה סנסציה כאשר העפילה לגמר הגביע ההולנדי כאשר היא ממוקמת בתחתית הליגה השנייה. בגמר הפסידה הקבוצה לאוטרכט משער של ג'ון ואן לואן בדקה ה-90.
הקבוצה התקשתה לשחזר את הישג השיא ודישדשה בתחתית הליגה עד עונת 1998/1998 אז סיימה במקום הרביעי והעפילה לפלייאוף העלייה בו סיימה אחרונה ונשארה בליגת המשנה. בעונת 2002/2003 העפילה פעם נוספת לפלייאוף העלייה לאחר שסיימה במקום ה-3, אך סיימה במקום השני ונשארה פעם נוספת בליגה. גם בשלוש העונות הבאות העפילה הקבוצה לשלב הפלייאוף, אך כשלה. בעונת 2010/2011 סיימה הקבוצה במקום ה-3 ואף העפילה לשלב הגמר כנגד אקסלסיור רוטרדם אך הובסה 9–3. בעונה הבאה שיחזרה הקבוצה את הישגה והעפילה לגמר הפלייאוף, אך הפסידה לפנלו 4–3. גם עונה לאחר מכן הצליחה להעפיל לשלב הפלייאוף אך הודחה בשלב חצי הגמר. מעונת 2013/2014 לא הצליחה לשחזר את הישגה בצמרת הליגה השנייה והתמקמה בתחתית הליגה.
היינלקה צילצר
היינלקה צילצר (בהונגרית: Zilzer Hajnalka; בודפשט, 24 ביוני 1893 – בודפשט, 27 במרץ 1947) הייתה פסלת, וקרמיקאית יהודייה-הונגרייה, בתו של הצייר אנטל צילצר, בת דודו של הצייר וגרפיקאי דיולה צילצר.
ביוגרפיה
היינלקה צילצר נולדה במשפחה יהודית כבתם של הצייר אנטל צילצר (1860–1921) ושל אירמה קוֹך (1874–1947). היא הצטיינה כבר מוקדם בילדותו בזריזות ידיה לאחר שיצרה דגמים מפלסטלינה עבור אביה. לאחר ששאלו את דעתו של הפסל ההונגרי הגדול אלאיוש שטרובל, החליטו הוריה לכוון את בתם לקריירה אמנותית. בין השנים 1911–1915 המשיכה היינלקה את לימודיה במחלקה לפיסול בבית הספר הלאומי לאמנויות יישומיות (כיום שמה אוניברסיטת מוהולי-נאג' לאמנות ועיצוב), שם הייתה תלמידה של לאיוש מטראי, גזה אודווארי ומיקלוש ליגטי. היא יצרה דמויות מקסימות מאגדות עם גוונים ייחודיים ובעיקר יצירות של דיוקנאות. היא הייתה אמנית תערוכות קבועה, ועבודותיה הוצגו בתערוכות המקומיות והבינלאומיות של היכל האמנות ושל החברה הלאומית לאמנות שימושית. בשנת 1924 ערכה תערוכת אוסף בסלון הלאומי.
קברה נמצא בבית הקברות היהודי ברחוב קוזמה בבודפשט.
אלוף האלופים 2022
אלוף האלופים 2022 היה המהדורה ה-27 של גביע אלוף האלופים (הסופר-קאפ הישראלי). המשחק נערך ב-16 ביולי 2022 בין מכבי חיפה אלופת ליגת העל לעונת 2021/2022 לבין הפועל באר שבע מחזיקת גביע המדינה בכדורגל 2021/2022.
מעודדות צמודות
מעודדות צמודות (באנגלית: Bring it On) הוא סרט קומדיית נעורים אמריקאי שיצא לאקרנים בשנת 2000. הסרט, בכיכובה של השחקנית קירסטן דנסט הפך מייד לשובר קופות ועם הזמן התקבע מעמדו כסרט פולחן. לסרט הופקו ארבעה סרטי המשך, והוא עובד למחזמר.
ציר העלילה המרכזי
טורנס שיפמן היא נערה המתגוררת בפרבר אמיד של העיר סן דייגו בקליפורניה. נבחרת העידוד של בית הספר בו היא עולה לכיתה הי"ב, ששמה ה"טורוס" ("השוורים"), זכתה חמש פעמים ברציפות בתואר אלופת הארץ. קפטן הנבחרת (שמכונה בסרט "ביג רד"- 'הג'ינג'ית הגדולה') סיימה את לימודיה וטורנס, חברת נבחרת מסורה, נבחרת כמחליפתה. באימון הראשון אותו מובילה טורנס, נפצעת אחת מחברות הנבחרת (ששמה קרוור). טורנס ומספר חברות נבחרת נוספת יוצאות בקמפיין למציאת מחליפה לקרוור. במהלך הקמפיין הן פוגשות במיסי, תלמידה בעלת רקע בהתעמלות קרקע, שעברה לבית-סיפרן מלוס אנג'לס זה מכבר. למרות כישוריה המתאימים, מסרבת מיסי בהתחלה להצטרף לנבחרת, משום שהיא רואה בעידוד ספורט נחות. לאחר הפצרות של טורנס היא מסכימה לבוא לאימון התרשמות. מיד בתחילת האימון טוענת מיסי כי המהלכים עליהם מתאמנות בנות הנבחרת גנובים מנבחרת אחרת בקליפורניה. טורנס מסרבת להאמין וטוענת כי מדובר בכתיבה מקורית של ביג-רד. טורנס ומיסי נוסעות לשכונת עוני של לוס אנג'לס להתרשם בעצמן. הן צופות באימון של נבחרת ה"קלוברס" ("התילתנים") שנראה דומה מאוד לאימון אותו הובילה טורנס. קפטן הקלוברס, איזיס, טוענת כי ביג-רד נהגה לצלם בוידאו את אימוניהן כדי להעתיק את התנועות. עוד טוענת איזיס כי עד כה לא עלה בידיהן להוכיח את עליונתן על הנבחרות האחרות בגלל קושי לממן את עלות ההשתתפות בתחרויות.
טורנס מעמידה להצבעה את המשך השימוש במהלכיהן של הקלוברס. הנבחרת מצביעה בעד המשך השימוש בהן למורת רוחה של טורנס. במשחק של נבחרת הפוטבול של בית הספר של טורנס מופיעות חברות הקלוברס ומבצעות את מהלכי העידוד בהן מתגאות חברות נבחרת הטורוס ובכך מוכיחות כי מדובר במהלכים גנובים ומונעות מהן להשתמש בהם.
בינתיים מתברר כי ידה של נבחרת הקלוברס אינה משגת לממן את ההשתתפות בתחרות הארצית. טורנס משכנעת את אביה, בעל חברה מצליחה, לגייס את חברתו לממן את הנסיעה. איזיס מסרבת לקבל את הכסף, ופונה למימון המונים על ידי שיגור קריאה בתוכנית אירוח מפורסמת. בגמר התחרות הארצית מבצעות בנות הטורוס מופע שמרשים מאוד את איזיס וזוכות במקום השני, ובנות הקלוברס זוכות במקום הראשון.
חיי הזוגיות של טורנס
בתחילת הסרט מוצג בן-זוגה של טורנס, אהרון. אהרון, הוא חבר נבחרת העידוד המבוגר מטורנס בשנה. טורנס ואהרון מתכננים כי אחרי שתסיים טורנס אף היא את לימודיה, תצטרף למכללה בו הוא מתעתד ללמוד. אחרי נסיעתו למכללה, שם הוא גר במעונות, מתחמק אהרון מיצירת קשר עם טורנס ומוצג מספר פעמים כשהוא בוגד בטורנס. בעצתו שוכרת טורנס את הכוריאוגרף, והוא אף מופיע באליפות האזורית ומייעץ לטורנס לפרוש מהובלת הנבחרת, משום שלא קורצה מחומר המתאמים למנהיגות. טורנס מאוכזבת מהתנהגותו זו ולקראת סוף הסרט נוסעת למעונות כדי להיפרד ממנו.
במקביל מפתחת טורנס מערכת יחסים מורכבת עם אחיה של מיסי, קליף. הוא מעודד אותה במהלך המשברים שחווה הנבחרת, אך נפגע ומנתק קשר כשפוגש את טורנס ואהרון ביחד. לקראת סוף הסרט שבים טורנס וקליף לפתח את מערכת היחסים ובסצנת הסיום מתנשקים נשיקה רומנטית.
היחסים בין טורנס למשפחתה
במהלך הסרט מתגלעים מתחים בין טורנס לבין הוריה. הוריה מצרים על ההשקעה הרבה של טורנס בספורט העידוד, הם חשים שהדבר עלול לפגוע בהישגיה הלימודיים. בנוסף, אחיה הקטן מגלה ציניות רבה לגבי הספורט בו עוסקת טורנס. בהמשך הסרט הוריה משלימים עם בחירתה של טורנס להתמקד בספורט, מה שבא לידי ביטוי למשל בהצעתו של אביה לממן את נסיעת הקלוברס לתחרות הארצית. אחיה לעומת זאת, נותר סקפטי.
האתוס האמריקאי
האתוס האמריקאי לפיו כל אחד יכול להצליח בארצות הברית בעזרת עבודה קשה וכישרון הוא מוטיב מרכזי בסרט. כך למשל, נבחרת הקלוברס, הופכת לאלופת הארץ למרות הרקע הסוציואקונומי הדל של שכונתה. בנוסף, מקדש הסרט את התחרותיות ככלי לקידום ההישגים האנושיים. כך למשל, כל נבחרת עידוד קוראת לרעותה לשפר את הישגיה כדי להוות תחרות ראויה (עיינו להלן "שם הסרט").
מתח מעמדי ובין גזעי
בסרט מודגש מאוד המתח המעמדי והבין גזעי- שתי הנבחרות היריבות באות האחת משכונת עוני והאחרת מפרבר אמיד. בנוסף חברות נבחרת הקלוברס הן בעיקרן אפרו-אמריקניות ואילו חברות הטורוס הן בעיקר לבנות. עם זאת, בסרט מוצגת גם סולידריות בין מעמדית, למשל בנכונותו של אביה של טורנס לממן את מסע הקלוברס לתחרויות.
מניות ומגדר
כסרטי נעורים רבים, גם סרט זה דן רבות בנושאי מיניות ומגדר. למשל, פעמים רבות בסרט מוצגים מקרים בהם שחקני נבחרת הפוטבול (סמל לגבריות בתרבות האמריקאית) לועגים לבנים החברים בנבחרת העידוד (שנחשב ספורט נשי). גם מיניות מופיעה רבות בסרט, הניו יורק טיימס ביקר את הסרט על ריבוי סצינות המצולמות בחדר ההלבשה של בנות הנבחרת.
שם הסרט
באנגלית נקרא הסרט "Bring It On" ביטוי סלנג שפירושו 'שחק אותה', הפגן את מיטב הכישורים שלך. ביטוי זה מופיע כקריאה לתחרותיות הוגנות בין הנבחרות, פעם בפיה של איזיס, ופעם בפיה של טורנס. בעברית תורגם שם הסרט ל"מעודדות צמודות" שכנראה בא להדגיש יותר את העיסוק של הסרט במיניות.
תגובת המבקרים
הסרט קיבל ביקורות אוהדות בדרך כלל. הניו יורק טיימס שיבח את הסרט על יכולתו לגשת לנושאי עומק כמו מתח בין-גזעי, למרות היותו קומדיה קלילה. בנוסף מתח העיתון ביקורת על ההיצמדות לתבניות המקובלות בסרטי נעורים.
משפטים ומושגים זכירים
בדומה לסרטי פולחן אחרים, גם כאן מספר משפטים וקטעים מתוך הסרט הפכו לקאלט:
בסוף החלום, בו נבחרת טורנס לקפטן הקבוצה, נשמטת בטעות חולצתה והיא עומדת חשופת חזה מול תלמידי בית הספר המשתאים. מילות השיר ההיתוליות והריקוד הנלווה שלהם זכו להרבה מאוד חיקויים ופרודיות.
סרטי המשך ופרודיות
לסרט הופקו 4 סרטי המשך, אף אחד מהם לא מכיל את חברות הצוות המקוריות. בנוסף הועלה מחזמר בתיאטראות ברודוויי המעובד על פי הסרט. הסרט אף זכה למספר רב של פרודיות, בין הבולטות שבהן הסרט "קטע מהסרטים" שמציג סצנה המחקה את הקמפיין לבחירת מעודדת במקום קרוור, ואת המפגש בין איזיס לטורנס. הפרודיה גם לועגת לשם הסרט (שתרגמו המילולי הוא "הבא את זה"), כשבנות הסרט מנסות להבין מהו ה"זה" שצריך להביא.
ב-15 בדצמבר 2021 פורסם שהסתיימו צילומיו של סרט אימה שיהווה המשכון לקומדיה משנת 2000, בכיכובן של מיסי פייל, קרי מדרס וטירה סקובי. על פי הפרסומים, מדובר בסרט סלאשר ששמו "Bring It On: Cheer Or Die" (בתרגום חופשי: "מעודדות צמודות: לעודד או למות") ובו קבוצת מעודדות מתאמנות על התרגילים שלהן במהלך סוף שבוע של ליל כל הקדושים בתוך בניין נטוש של בית ספר, ונופלות קורבנות לתוקף מופרע.
יחסי בחריין–מקסיקו
יחסי בחריין–מקסיקו הם היחסים הדיפלומטיים בין מקסיקו לבחריין. שתי המדינות חברות באו"ם.
סקירה כללית
שתי המדינות כוננו יחסים דיפלומטיים ב-5 באוגוסט 1975.
הגבלות על תרומת דם על גברים המקיימים יחסי מין עם גברים
נכון לשנת 2023, למחצית מדינות העולם ישנם חוקים, תקנות או המלצות האוסרות בפועל על תרומות דם, רקמות להשתלת איברים וקרניות מגברים המקיימים יחסי מין עם גברים (MSM) ללא התייחסות לאופן קיום היחסים עם בני זוגם או מעמדם הבריאותי. הגבלות זמניות נקראות לעיתים כ-"דחיות" שכן תורמי דם שיימצאו לא כשירים עלולים להימצא כשירים במועד של כמה חודשים מאוחר יותר. עם זאת, ישנן מדינות שמטילות דחיות שאינן מוגבלות בזמן, כלומר, תרומות דם אינן מתקבלות בשום שלב בעתיד, מה שמהווה איסור דה פקטו על תרומת דם גם מאת גברים שמקיימים יחסים מונוגמיים במערכת יחסים ארוכת טווח עם בני זוגם ונמצאים כלא כשירים.
ארגונים למען זכויות להט"ב רואים את ההגבלות על תרומות מאת "MSM" או "WSW" כמבוססות על סטריאוטיפים נגד להט"ב והומופוביה (לעיתים קרובות בתמיכה פוליטית) ולא על דאגה רפואית לגיטימית שכן כלל התרומות נבדקות בקפדנות עבור שלילת תורמים הנגועים בנגיפים ידועים כגון "HIV", איידס, הפטיטיס B והפטיטיס C. תומכי ההגבלות מצהירים על הצגתן בשל הסיכון לקבלת תוצאות בדיקות שליליות שגויות עבור מחלות מין, ומעמד אוכלוסיית ה-"MSM" במדינות מפותחות שנוטה לשכיחות גבוהה יותר של הידבקות ב-HIV/איידס. הוועדה המייעצת של ממשלת הממלכה המאוחדת לבטיחות הדם, הרקמות והאיברים (SaBTO), הצהירה בשנת 2013 כי "הסיכון לעירוי דם נגוע ב-HIV יגדל אם "MSM" יורשו לתרום דם". אולם, ביולי 2017, הממשלה צמצמה את תקופת הדחייה בקרב "MSM" משנה לשלושה חודשים, כתוצאה מהמסקנות המעודכנות של "SaBTO" לפיהן "מערכות הבדיקה החדשות היו מדויקות והתורמים היו טובים בעמידה בכללים". יתר על כן, הגוף הציבורי-ניהולי הבריטי "NHS Blood and Transplant" החל בתהליך של חקירה עד כמה תרומות דם אפשריות עבור "MSM" בהתאם לדרגת הסיכון, ללא תקופת דחייה של שלושה חודשים. הגוף הצהיר כי ישנה כיום כמות מוגבלת של נתונים על דרכים יעילות לביצוע הערכות סיכונים אלה, בעוד כי השלבים הראשוניים של סקירת היקף, איסוף ראיות ובדיקות עשויות להימשך עד שנתיים. בשנת 2021, הממלכה המאוחדת ביטלה את תקופת הדחייה במלואה עבור תרומות דם מאת "MSM" בעוד "NHS" הצהיר באומרו כי "גברים במערכת יחסים ארוכת טווח רשאים לתרום דם אם לא קיימת חשיפה ידועה לזיהום המועבר במגע מיני ואינם משתמשים בתרופות נגד HIV כגון PreP או PEP".
התומכים בהסרת איסור תרומות הדם מאת "MSM" מציינים כי בדיקת התורמים אמורה להתמקד בהתנהגות מינית מסוכנת וכן בשיטות קיום יחסי מין בטוחות, שכן "MSM" רבים עשויים תמיד לקיים יחסים מוגנים, להיות מוגדרים כמונוגמיים או להיות בקטגוריות אחרות בסיכון נמוך. חלק מהקבוצות בעד הסרת ההגבלות תומכות בתקופת המתנה לאחר תרומת הדם כאשר התורם נחשב כבעל התנהגות הנחשבת בסיכון גבוה יותר, ולפני השימוש בה, כדי להתאים לחלון שיטות הבדיקה של בנק הדם. בעוד ש-HIV מתגלה בצורה מהימנה תוך 10 עד 14 ימים עם בדיקת RNA, שיטות בדיקה ישנות יותר מספקות דיוק עד 98% מהמקרים החיוביים לאחר שלושה חודשים.
נימוקים עבור הגבלות
שירותי הדם חייבים בראש ובראשונה לוודא שכל הדם המתקבל לתרומה בטוח למטרות עירוי, אשר מושג על ידי בדיקת תורמים פוטנציאליים להתנהגויות בסיכון גבוה באמצעות שאלונים וראיונות לפני נטילת הדם, ובדיקות מעבדה לאחר מכן על דגימת הדם שנתרמה. שירותי דם בדרך כלל מצדיקים את האיסורים שלהם נגד "MSM" בשל העלייה השולית בסיכון ל-HIV המועבר בעירוי. קבוצות אחרות עם הגבלות דומות, או איסור מוחלט לתרום דם, עקב סיכון מוגבר או אפשרי למחלות זיהומיות מסוימות כוללות מזריקי סמים, מקבלי איברים או רקמות של בעלי חיים, וכאלה שחיו או נסעו לחו"ל במדינות מסוימות.
בשנות ה-80, כאשר התרחשה מגפת ה-HIV/איידס, הייתה שכיחות גבוהה של המחלה בקרב "MSM" ולא היו קיימות בדיקות מהימנות למציאת הנגיף, מה שהצדיק איסור גורף על תרומות דם מקבוצות בסיכון גבוה בהם "MSM". הגבלות אלו היו דומות להגבלות על אנשים עם מגורים בממלכה המאוחדת, צרפת או ערב הסעודית במהלך שיא מגפת מחלת הפרה המשוגעת (BSE) בין השנים 1980–1996, עקב היעדר בדיקות עבור צורתה האנושית (vCJD).
בשנת 1985, בדיקות מוקדמות בשיטת "ELISA" חיפשו נוגדנים, שהם התגובה של מערכת החיסון לנגיף. עם זאת, ישנה תקופת חלון בעת שימוש בשיטה זו, שבה אדם שנדבק ב-HIV מסוגל להפיץ את המחלה אך עלול להיבחן שלילי לנגיף. תקופת חלון זו יכולה להיות עד שלושה או שישה חודשים, עם ממוצע של 22 ימים. בדיקות המשתמשות בשיטות "ELISA" עדיין נמצאות בשימוש במדינות מפותחות בגלל קלות השימוש שלהן, כמו גם הרגישות הגבוהה למדי שלהן, שמתהדרת ב-100% רגישות. כדי לכסות את תקופת החלון הנובעת מהשימוש בבדיקות אלו, תורמים נבדקים גם לאיתור התנהגויות בסיכון גבוה, שאחת מהן היא היסטוריה של פעילות הומוסקסואלית בקרב תורמים פוטנציאליים גבריים. בדיקות חדשות יותר מחפשות את הנגיף עצמו, כמו בדיקת אנטיגן p24, שמחפשת חלק מהנגיף על פני השטח של תאים נגועים, ובדיקות חומצת גרעין (NAT) , שמחפשות את החומר הגנטי של הנגיף בתאים נגועים ב-HIV. בבדיקות אלו, תקופת החלון קצרה יותר, עם משך ממוצע של 12 ימים. דור רביעי, או שילוב של בדיקות HIV, יכולות לזהות זיהום ב-HIV ב-99% מהאנשים עד חודש וחצי לאחר ההדבקה.
סיכונים קשורים גם לתורמים שאינם "MSM" שנבדקים חיוביים ל-HIV, יכולים להיות להם השלכות גדולות שכן התרומה האחרונה של התורם הייתה יכולה להינתן בתוך תקופת החלון לבדיקה והייתה יכולה להיכנס לאספקת הדם, ועלולה להדביק את מקבלי מוצרי הדם. אירוע בשנת 2003 בניו זילנד מצא תורם שאינו "MSM" אשר נבדק חיובי ל-HIV, ולאחר מכן היה צורך להחזיר את כל מוצרי הדם שנוצרו עם תרומת הדם האחרונה של התורם. תהליך זה עלה בשווי של 4 מיליון דולר ניו זילנדי של פקטור VIII, הגורם לקרישת דם המשמש לטיפול בחולי המופיליה, המיוצר ממאגר גדול של פלזמה שנתרמה, ובהמשך הוביל למחסור כלל ארצי של פקטור VIII ולדחייה של ניתוחים שאינם מוגדרים במצב חירום בחולי המופיליה.
מחסור בתרומות דם
התנגדויות להגבלות על תרומות דם מאת "MSM", בהם אלה של איגוד הרפואה האמריקאי והצלב האדום האמריקאי, מבוססות בדרך כלל על הרעיון ששיפורים בבדיקות ואמצעי הגנה אחרים הפחיתו לאורך השנים את הסיכון מעירוי מועבר HIV לרמה מקובלת. בעוד מחסור בדם הוא נפוץ, התומכים בשינוי המדיניות מציינים כי אי הכללת תורמים בריאים רק מחמירה את הבעיה. בשנת 2018, עד 10 במרץ עדיין היה צורך בדחיפות בכ-10,000 תרומות כדי להמשיך לענות על צורכי החולים. עם זאת, שירותי הדם הקנדיים ציינו כי המלאי הלאומי והימים בהישג יד של מספר קבוצות דם נותרו ברמות נמוכות באופן קריטי בעוד פחות מ-4 אחוז מהתורמים הזכאים תורמים דם בכל שנה.
מחסור בתרומות קרניות
ניתוח השתלת קרנית יכול לרפא עיוורון שנגרם על ידי קרנית פגומה. עם זאת, קיים מחסור עולמי בתרומות קרנית, מה שמגביל מאוד את הזמינות של השתלות קרנית ברוב העולם. מחקר משנת 2016 מצא כי 12.7 מיליון אנשים לקויי ראייה היו זקוקים להשתלת קרנית, כאשר רק קרנית אחת הייתה זמינה לכל 70 איש. במדינות רבות ישנן רשימות המתנה ארוכות שנים לניתוח השתלת קרנית עקב המחסור בתרומות קרניות. אף על פי שכל הקרניות שנתרמות נבדקות לאיתור נוכחות HIV באמצעות בדיקת נוגדנים או חומצות גרעין ומעולם לא דווח על מקרה של העברת HIV באמצעות ניתוח להשתלת קרנית, מדינות רבות ממשיכות לאסור על תורמי קרנית מאת "MSM".
סיכון להעברת מחלות מין
בחלק ממדינות אירופה, יחסי מין בסיכון גבוה מובילים לאיסור זמני, ללא קשר למין בן הזוג. תומכי שינוי המדיניות מציינים שהאיסור כולל כל מגע חד-מיני, גם אם מצב ה-HIV של בן הזוג נמצא מעל לכל ספק כשלילי, בנוסף לכך שגבר הטרוסקסואל המקיים יחסים מופקרים עם נשים רבות, הוא תורם בסיכון גבוה יותר מגבר הומוסקסואל או ביסקסואל במערכת יחסים מונוגמית, אך יהיה זה שיורשה לתרום דם. יתר על כן, במדינות מסוימות, פעילויות אחרות בסיכון גבוה קובעות איסור זמני, כגון מגע מיני עם כל מי שהשתמש במחטים כדי ליטול תרופות שלא נרשמו על ידי הרופא, בעוד תורמי "MSM" נדחים ללא הגבלת זמן.
אוסטרליה
אוסטרליה יישמה מדיניות של תקופת דחייה של 12 חודשים עבור "MSM" שמעוניינים לתרום דם מאז שנת 2000. לפני יישום המדיניות, תרומות דם מאת "MSM" נאסרו ללא הגבלת זמן מאז שנת 1985. תביעה להסרת מגבלות המדיניות הוגשה בבית הדין נגד אפליה של טסמניה בשנת 2005. ארבע שנים מאוחר יותר במאי 2009, בית הדין דחה את התביעה. שירות הדם של הצלב האדום האוסטרלי קרא להוריד את תקופת הדחייה מ-12 חודשים עשר ל-6 חודשים אולם, הקריאה נדחתה על ידי המנהל למוצרים רפואיים (TGA)  בשנת 2014.
ממשלה מדינת ויקטוריה קראה לממשלה הפדרלית של אוסטרליה להסיר את המגבלות בשנת 2016. באפריל 2020 המנהל למוצרים רפואיים צמצם את תקופת הדחייה לשלושה חודשים. התיקון דרש אישור של כל ממשלות המדינות והטריטוריות של אוסטרליה והממשלה הפדרלית לפני שיכל להיכנס לתוקף. המדיניות החדשה נכנסה לתוקף ב-31 בינואר 2021.
אירופה
מרבית מדינות אירופה, ביטלו לאורך השנים את מדיניות דחיית תרומות הדם מאת "MSM" בשטחן, בעוד תרומות מתקבלות בקרב כלל האוכלוסייה אם לתורן לא היה מפגש מיני מסוכן קודם לכן ללא התייחסות לנטייה מינית. באיטליה, פריט השאלון בנוגע להתנהגות המינית של התורם מוגדר כסימטרי ביחס לקיום יחסי מין הומוסקסואלים, הטרוסקסואלים או ביסקסואלים ומזכיר אותם במפורש, כמו גם את כל נקודות המגע המיני (אוראלי, וגניאלי, אנאלי), ואינו מזכיר את השימוש באמצעי הגנה.
מאז נובמבר 2017, הממלכה המאוחדת יישמה מדיניות דחייה של 3 חודשים כלפי גברים הומוסקסואלים וביסקסואלים שרוצים לתרום את דמם. עם זאת, מדיניות זו לא חלה על צפון אירלנד עד 2020. בדצמבר 2020 הוכרז שהמדינה תעבור להערכת סיכונים מותאמת אישית לגבי התנהגות מינית ותבטל את תקופת הדחייה הספציפית ל-"MSM". מאז 2021, ביטלה הממלכה המאוחדת את תקופת הדחייה במלואה בעוד הגוף הציבורי-ניהולי הבריטי "NHS" הצהיר באומרו כי "גברים במערכת יחסים ארוכת טווח רשאים לתרום דם, אם אין חשיפה ידועה לזיהום המועבר במגע מיני ואינם משתמשים בתרופות נגד HIV כגון PreP או PEP". באירלנד, "MSM" רשאים לתרום דם אם לא עסקו במין אוראלי או אנאלי לפחות כ-12 חודשים לפני תאריך התרומה. מדיניות זו נכנסה לתוקף מאז 16 בינואר 2017. ב-27 ביולי 2015, תומאס הנגאן, סטודנט ועיתונאי בן 23 מאוניברסיטת לימריק מגאלווי, החל בעתירת תיק משפטי בבג"ץ נגד מדיניות הדחייה ללא הגבלת זמן שהייתה מוטלת על תורמים "MSM". הנגאן טען שתהליך השאלון והראיון בו השתמשו השירותים המקצועיים לכל רמות הממשל (IBTS) אינם מעריכים כראוי את הסיכון להעברת מחלה הנובעת מתרומתו, בעודו טען שזו היא הפרה של חוקי האיחוד האירופי. לדבריו, שניהם לא הביאו בחשבון את משך הזמן בין החוויה המינית האחרונה של התורם ועד לסיום "תקופת דחייה" שבה לעיתים לא מתגלים זיהומים. הפעילות המינית האחרונה של הנגאן לא היוותה סיכון להידבקות, על פי הצהרה שאושרה על ידי מנהל הבריאות והבטיחות (HSE), והוא הצהיר כי לשירות אין ראיות שעליהן הוא מחזיק בלגיטימיות להטיל איסור לכל החיים על תרומות דם מאת "MSM". לאחר מספר דחיות של התיק כדי לאפשר לשירות הדם ולמשרד הבריאות לבחון ולפתח את מדיניות התרומות, בסוף יוני 2016 המליץ שירות עירוי הדם האירי לצמצם את האיסור לכל החיים על "MSM" לתקופת דחייה של שנה. מאוחר יותר באותו שבוע הסכים שר הבריאות סיימון האריס להמלצות והודיע שהצמצום יבוצע.
ב-26 ביולי 2016, הנגאן ביטל את תיקו בבג"ץ נגד השירות, מכיוון שהוכרז על שינוי מדיניות התרומות בקרב תורמים "MSM". לאחר מכן כתב על חוויותיו במהלך הערעור על האיסור במספר כלי תקשורת לאומיים. ב-2 באוקטובר 2016 דווח כי השר האריס יישם את המדיניות החדשה החל מ-16 בינואר 2017, כמעט שבעה חודשים לאחר שהכריז על שינוי המדיניות. ב-16 בינואר 2017, הנגאן (25) למד במרפאה לתרומת דם בדבלין והפך לגבר הראשון אשר קיים יחסים עם גבר אחר שתרם דם בגלוי ברפובליקה של אירלנד מאז שהחלה לראשונה מדיניות הדחייה ללא הגבלת זמן כלפי "MSM" שהוצגה בשנות השמונים. עם זאת, הוא מתח ביקורת על מדיניות הדחייה החדשה של 12 החודשים וקרא לשר הבריאות ליזום סקירה של השירותים המקצועיים לכל רמות הממשל ולהחליף את תקופת הדחייה של 12 החודשים ללא תקופת דחייה כלל או תקופה פחותה של 3 חודשים תחילה.
ב-20 במאי 2019, הנגאן (27) יזם ערעור משפטי חדש בבג"ץ נגד תקופת הדחייה.   הנגאן טען שאינו יכול להבין את ההיגיון מאחורי מדיניות ה-"IBTS" וטען כי השאלון אינו מאפשר ל-"IBTS" לבצע הערכה מלאה של רמת הסיכון שמציג תורם בודד בשל התנהגותו המינית. בנוסף, הוא ציין כי לפי אתר האינטרנט של ה-"IBTS" עצמו, ישנה תקופת דחייה רשומה שבמהלכה לא יתגלו HIV והפטיטיס בדם המצהיר על 7 ימים עבור HIV ו-16 ימים עבור הפטיטיס. לטענתו, ניתן להטיל הגבלה הרבה פחות מכבידה במקום תקופה של 12 חודשים, שתגן על מקבלי תרומות הדם בעוד ההחלטה להטיל עליו "דחייה אוטומטית" אינה חוקית ומפרה את חוקי האיחוד האירופי ואת תקנות הקהילות האירופיות בנושא איכות ובטיחות מוצרי דם אנושיים כאשר המדיניות אינה מידתית, מפלה גברים הומוסקסואלים וביסקסואלים ומפרה את זכויותיו וזכויות חוקתיות על פי האמנה האירופית לזכויות אדם. התיק אמור היה לחזור לבית המשפט ביולי 2019.
ביולי 2019, גבר הומוסקסואל באירלנד הגיש שתי תלונות רשמיות לנציבות האירופית נגד משרד הבריאות ושירות עירוי הדם האירי, ושירות עירוי הדם של צפון אירלנד (החלק היחיד הממלכה המאוחדת המקיים 12 חודשים מדיניות דחיית "MSM". העותר, שבחר לבחון את תלונותיו על ידי הנציבות בעילום שם, טען שהאיסור בשני תחומי השיפוט מפר מספר חוקים של האיחוד האירופי, כולל שתי הנחיות של הארגון המכסות את הסטנדרטים של איכות ובטיחות לאיסוף דם על ידי המדינות החברות, כמו גם הוראות הכלולות הן באמנת האיחוד האירופי לזכויות יסוד והן באמנה האירופית לזכויות אדם. הנציבות הודיעה לעותר כי תלונותיו יישקלו על רקע חוקי האיחוד האירופי. החל ממרץ 2022, ממשלת אירלנד הצהירה כי החלה מדיניות חדשה לצמצום תקופת הדחייה לתרומות "MSM" משנה אחת ל-4 חודשים.